Document ID: 31978R3056

Title and Content:
ΚΑΝΟΝΙΣΜΟΣ (ΕΟΚ) αριθ. 3056/78 ΤΗΣ ΕΠΙΤΡΟΠΗΣ της 22ας Δεκεμβρίου 1978 περί καθορισμού του τόπου διελεύσεως στα σύνορα της Κοινότητος για το εισαγόμενο ελαιόλαδο Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1562/78(2), και ιδίως το άρθρο 9, Εκτιμώντας: ότι, κατά το άρθρο 9 του κανονισμού αριθ. 136/66/ΕΟΚ, η Επιτροπή καθορίζει τον τόπο διελεύσεως στα σύνορα για τον οποίο έχει καθορισθεί η τιμή κατωφλίου- ότι το μεγαλύτερο μέρος των εισαγωγών ελαιολάδου πραγματοποιείται στους μεσογειακούς λιμένες των βορείων ακτών της Ιταλίας- ότι, μεταξύ αυτών, ο λιμένας Imperia είναι ιδιαίτερα αντιπροσωπευτικός λόγω της υπάρξεως στην πόλη αυτή σημαντικής βιομηχανίας που χρησιμοποιεί το εισαγόμενο ελαιόλαδο και ότι πρέπει λοιπόν να ληφθεί υπόψη ο λιμένας αυτός ως τόπος διελεύσεως στα σύνορα της Κοινότητος- ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο τόπος διελεύσεως στα σύνορα της Κοινότητος που αναφέρεται στο άρθρο 9 του κανονισμού αριθ. 136/66/ΕΟΚ καθορίσθηκε στην Imperia (Ιταλία). Άρθρο 2 Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος. Έγινε στις Βρυξέλλες, στις 22 Δεκεμβρίου 1978.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5283
122
2106
4590
239
614
912
2200

EuroVoc IDs (Expanded): 5283
122
2106
4590
239
614
912
2200

Dataset Source: meu

Split: train